
„Ez  a kenyér,  mely  az  égből  szállott  aláu. 
Ján.  6,  59. 


Ha  feszült  figyelemmel  és  részrehajlatlan  Ítélettel  tanul- 
mányozzuk egy  nemzet,  a nemzetek,  avagy  valamennyi  nemzet 
történelmét:  azt  veszsziik  észre,  hogy  a történelem  egy  igaz- 
ságot sem  fog  oly  világosan  beigazolni,  mint  azt,  hogy  az 
embernek,  az  embereknek,  illetőleg  az  emberiségnek  mindig 
legfőbb  törekvése  volt  Istenhez  minél  közelébb  járulni.  Oly 
időpont,  melyben  az  emberiség  az  Istent  teljesen  mellőzte 
volna,  oly  időpont,  mondom,  a történelemben  ki  nem  jelöl- 
hető. — Sőt,  nézzük  csak  az  ó-szövetségi  választott  nép 
pátriárkáit,  — ezek  nem  törekedtek  egyébre,  mint  arra,  hogy 
Isten  előtt  kedvesen  járhassanak.  — Ugyanf/e/? törekvés  volt  a 
pogány  nemzeteknél  is,  kiknek  törvényhozóik  az  által  iparkod- 
tak maguknak  tekintélyt  szerezni,  hogy  törvényszabályaikat 
isteni  sanctióval  ellátottaknak,  Istentől  kapottaknak  mondogat- 
ták. De  ezenkívül  az  Istenről  való  vallásos  öntudat  minden 
nemzetnél,  a legműveltebbeknél  épen  ügy,  mint  a legvadab- 
baknál föllelhető,  úgy,  hogy  minden  új  és  régi  korról  áll  az, 
amit  Plutarch  mond:  „Ha  az  egész  világot  körül  barangolod, 
találsz  bástyák-,  királyok-  s tudományok  nélküli  városokat : de 
templomok-,  istenek  nélküli  városra,  mely  imát  ne  rebegne, 
mely  ne  áldoznék,  hogy  jólétet  nyerhessen,  — s mely  nem 
igyekeznék  áldozatok  bemutatásával , a szerencsétlenségeket 
elhárítani,  senki  sem  akad44.  *)  Szóval  a történelem  szembe- 
tűnően tanúskodik  a mellett,  hogy  az  Istennel  való  egyesülés 

9 V.  0.  Bit  a,  A kér.  vallás  isteni  eredete.  Budapest,  1875.  I.  67, 

oly  mélyen  be  van  gyökerezve  az  emberbe,  az  ember  termé- 
szetébe, az  ember  életébe,  hogy  ő azt,  mint  valami  étket 
éhezi.  — Az  isteni  Megváltó  az  emberiség  eme  éhségének 
lecsilapitására  kétféle  módot  használt.  Az  első  módot  akkor 
vette  igénybe,  midőn  a földre  szállott,  hogy  itt  a természetes 
rendben  a természetfeletti  üdvrendszert  megállapítsa,  illetőleg 
helyreállítsa.  — “Ekkor  ugyanis  valóságos  emberi  testet  vevén 
magára,  ő benne  az  Ige  személyében  az  isteni  természet  az 
emberi  természettel  egyesült.  Eme  emberi  természetben  pedig 
egyesültünk  mi  mindnyájan,  kiknek  épen  olyan  emberi  termé- 
szetünk van,  mint  a minő  nekie  volt.  A második  módot  ellen- 
ben akkor  állapította  meg,  midőn  a földről  távozandó  az  általa 
megállapított  üdvrendszer  tűz-  és  központjává  saját  magát  tette 
és  pedig  akként,  hogy  az  utolsó  vacsorán  a kenyérről  azt 
mondotta:  „Ez  az  én  testem,  mely  érettetek  adatik14.  l)  Eme 
mindenható  szavakkal  ugyanis  a kenyeret,  illetőleg  annak 
lényegét,  saját  testévé  átváltoztatván  önmagát  hagyta  nekünk 
eledelül  a kenyérszinben,  hogy  ha  őt,  mint  Istent  éhezzük, 
valóságos  eledellel  elégítsen  ki  minket.  S hogy  ez  a kenyér 
más  kenyértől  elütő,  hogy  ez  a kenyér  más  kenyértől  külön- 
bözik, s hogy  ez  a kenyér  minden  más  kenyeret  fölülmúl,  ezt 
előbb,  még  akkor  nyilatkoztatta  ki,  midőn  ötezer  ember  testi 
éhségének  kielégítése  után  hallgatóinak  figyelmét  egy  más, 
nem  földi,  hanem  mennyei  kenyérre  hívta  föl,  melyet  adandó 
volt  s melyről  azt  mondotta:  „Ez  a kenyér,  mely  az  égből 
szállott  alá44,  2)  A katholikus  anyaszentegyház  Krisztus  Urunk 
eme  szavait  az  ő saját  testének  eledeléről,  az  Oltári  szentségről 
magyarázza.  — E szentség  tehát  az  a kenyér,  mely  nem  kö- 
zönséges, mely  nem  természetes,  mely  nem  földi,  hanem 
mennyei,  természetfölötti,  vagyis  csodálatos  kenyér.  — S mivel 
ma  e szentség  ünnepét  üljük,  tiszteletére  csodálatosságáról  fogok 
szólani,  és  pedig  előadom,  hogy  az  Oltári  szentség:  1.  csodá- 
latos az  ő létezésében  és  2.  csodálatos  az  ő működésében.  Mig 
erről  szólok,  kérem  ájtatos  figyelmeteket ! — Úr  Jézus  add 


')  Luk  22,  19.  2)  Ján.  6,  59. 

nekem  szent  malasztodat,  hogy  ezt  Neved  dicsőségére,  néped- 
nek pedig  javára  sikerrel  megoldhassam  ! 

I)  Az  első  kérdés  eszerint,  ájtatos  keresztények  az, 
hogy  miben  nyilvánul  az  Oltári  szentség  csodálatos  létezése? 

1.  Az  Oltári  szentség  csodálatos  a maga  létezésében  az 
által,  hogy  abban  a kenyér  színe  alatt  maga  az  isteni  Megváltó 
embersége  és  istenségével  egészen  és  valóban  jelen  van.  Az  az 
Úr  Jézus,  a ki  emberi  testben  járt  a földön,  az  az  Űr  Jézus, 
aki  városról  városra  járt  a földön  hirdetve  az  üdvösség  igéit, 
az  az  Úr  Jézus,  a ki  keresztre  feszittetett,  meghalt,  föltámadt 
és  mennybe  ment:  az  az  Úr  Jézus  most  itt  a kenyér  színe 
alatt  van  és  lakik  közöttünk.  Hogy  mi  őt  nem  látjuk,  ebből 
nem  az  következik,  hogy  ő talán  itt  nincs  jelen,  hanem  csak 
az,  hogy  a mi  testi  szemeink  gyengék,  — igen  gyengék  arra, 
hogy  mi  e földi  homályon  át  észre  vegyük  a természetfeletti 

tr 

rendben,  e szentségben  jelenlevő  Istent.  0 azonban  lát  minket, 
hallja  könyörgéseinket,  ismeri  testi  és  lelki  bajainkat:  úgy, 
hogy  joggal  alkalmazhatjuk  e nagy  szentségre  sz.  János  eme 
szavait:  „íme  az  Isten  hajléka  az  emberekkel  és  velők  fog 
lakni  és  ők  az  0 népe  lesznek  és  az  Isten  velők,  az  ő Istenök 
lészen. J)  „J  er  te  k“  tehát  ájtatos  hallgatóim,  „jertek,  örven- 
dezzünk az  Urnák,  vigadjunk  a mi  szabaditó  Istenünknek.  — 
Járuljunk  orczája  elé  hálaadással  és  zsoltárokkal  vigadjunk 
neki.  — Jertek,  imádva  boruljunk  le  az  Úr  előtt.  Mert  ő a 
mi  Urunk  Istenünk,  és  mi  az  ő legelőjének  juhai  s kezeinek 
népe  vagyunk14.*) 

2.  Az  Oltári  szentség  csodálatos  a maga  létezésében 
az  által  is,  hogy  abban  csodálatos  módon  jelenik  meg  az  Úr 
Jézus.  — Ugyanis  megtestesülésében  csak  egyszer  szállt  le  a 
földre,  e szentségben  azonban  mindannyiszor,  a hányszor  a 
papok  a sz.  misében  a kenyér  fölött  a megszentelő  isteni  sza- 
vakat elmondják.  Leszáll  s jelen  van  az  egész  kenyérben 
egészen  s a kenyér  minden  egyes  részében  egészen.  Szent 
Ágoston,  a sz.  Atyák  legnagyobbika,  elmélkedvén  e csodás 


0 Titk.  jel  21,  2.  2)  Zsolt.  94,  1—7 , 


8 


hittitokról  elragadtatásában  a többi  közt  bámulattal  ekkép 
kiált  föl:  „Oh  tisztelendő  méltósága  a papoknak,  kiknek  ke- 
zeiben az  Isten  Fia  folytonosan  megtestesül*;1)  Igen,  ájtatos 
keresztények,  megtestesül  s még  hozzá  ily  csodálatos  módon 
testesül  meg.  — S én  meg  is  vagyok  győződve  arról,  hogy 
ti,  ájt.  kér.,  Ábrahám  hitével  imádjátok  az  Oltár!  szentségben 
jelenlevő  Jézust,  de  azért  lehet,  hogy  egyik  vagy  másik  kö- 
zőletek  lelki  szemei  előtt  nem  tudja  megmagyarázni  magának 
a megtestesülés  eme  titkát,  nem  érti,  mint  változhatik  át  a 
kenyér  lényege  Krisztus  testévé?  Ha  nem  érted,  ájtatos  ke- 
resztény, de  legalább  némikép  és  homályosan  érteni  akarod  : 
úgy  előbb  jusson  eszedbe,  mint  változott  át  Mózes  vesszeje 
kigyóvá,  gondold  meg,  micsoda  erő  változtatta  át  a kősziklát 
folyóvízzé,  emlékezzél  csak  vissza  arra  a sok  csodára,  melye- 
ket az  Úr  Jézus  egy  isteni  szavával  a physikaí  rendben  vitt 
véghez.  — Aztán  pedig  szivedben  ekkép  felelj  magadnak,  hogy 
az  az  Isten,  a ki  a természet  rendében  mindent  semmiből  egy 
isteni  szavával  teremtett,  ugyanazon  Istennek  a malaszt  ren- 
dében e mondással:  „Ez  az  én  testem*  lehet  a kenyeret  is 
testté  átváltoztatni.  — Lehet,  ájtatos  keresztények,  mert  mint 
sz.  Izidor  mondja:  „Sokkal  nagyobb  csoda;  semmiből  valamit 
teremteni,  mint  a már  megteremtettet  jobbá  átváltoztatni*.  2) 
Ha  pedig  nem  fér  fejedbe,  ájt.  kér.,  hogy  mikép  lehet  az, 
hogy  Krisztus  egészen  van  az  egész  kenyérben  és  egészen  a 
kenyér  minden  részében:  úgy  gondolj  előbb  arra,  hogy  a 
tükörnek  egy  darabocskáján  épen  ugv  meglátszik  az  emberi 
alak,  mint  az  egész  tükörben,  — s ha  száz  darabra  törjük  is 
a tükröt,  minden  darabka  oly  egészen  s úgy  ábráz,  mintha 
egész  volna.  — Aztán,  ájt.  kér.,  elmélkedjél  e fölött  s én 
erősen  hiszem,  hogy  már  e természetes  titok  megrnagyaráz- 
hatlansága  legalább  némikép  elő  fogja  neked  készíteni  az  utat 
a természetfeletti  hittitkok  fölfoghatatlanságához.  Oh,  ájt.  kér., 
belátod,  belátod  az  isteni  bölcseség  végtelenségét,  egyéni  eszed- 

b Ágost.  118.  Zsolt.  2)  Cfr.  Harter,  Theol.  Dogm.  Ed,  II. 
Oenijoonte.  1879.  Tóm.  III.  pag.  271. 

íiek  ellenben  korlátoltságát  és  Jézus,  Sirák  fiának  íigyelmezte- 
tése  folytán  csekélységed  tudatában  fölkiáltasz:  „Oh,  magam- 
nál magasb  dolgokra  nem  törekszem,  és  erősbeket  magamnál 
nem  vizsgálok.  — Mert  nem  szükség  nekem  azokat,  mik  el- 
rejtve vannak,  szemeimmel  látnom.  — A szükségtelen  dolgok- 
ban sokat  nem  vizsgálódom  s nem  leszek  kiváncsi  sok  dolgára 
nézve,  — mert  igen  sok  jelentetett  ki  nekem,  mi  az  emberek 
értelme  fölött  vagyon.  Sokat  meg  is  csalt  már  az  ő bal  véle- 
kedése és  a hiúság  tartja  fogva  elméjüket4*.'  0 

3)  De  az  Oltári  szentség  csodálatos  a maga  létezésében 
még  az  által  is,  hogy  az  külsőleg  kenyérnek  látszik  ugyan, 
mert  kenyér  alakja,  íze,  színe  és  szaga  van,  de  tulajdonképen 
ott  többé  kenyér  nincs,  mert  ott  van  az  Úr  Jézus,  a ki  csak 
azért  rejtette  el  szent  testét  a kenyér  alakjába,  színébe,  ízébe 
és  szagába,  hogy  mi  undorodás  és  iszony odás  nélkül  élhes- 
sünk vele.  — Vannak,  ájtatos  keresztények,  egyes  eretnekek, 
kik  az  isteni  dolgokban  az  érzék  alá  esőket  akarnák  bíróvá 
tenni.  Ezek  eljárása  azonban  kárhoztatandó.  — Kárhoztatandó 
pedig  azért,  mert  az  Isten  mindenható  szavait  az  emberi 
szemnek  és  szájnak  korlátolt  Ítéletére  bízni  több  mint  vakme- 
rőség, tehát  szigorúan  tilos.  A ki  igy  tesz,  ájtatos  keresztények, 
könnyen  úgy  fog  megjárni,  mint  a hogy  megjárt  Izsák 
pátriárka,  a ki,  mivel  nagyobb  hitelt  adott  érintésének,  mint 
sem  hallásának,  tapogatása  után  Ezsaunak  Ítélt,  kit  a hallás 
Jákobnak  bizonyított.  — S most  kérdem,  ájtatos  keresztények, 
nem  igy  vagyunk-e  mi  az  Oltári  szentséggel  is?  Epén  igy. 
— Igaz.  hogy  a mi  kóstolásunk  az  Oltári  szentségben  kenyér- 
íznél  egyebet  nem  érez,  — igaz,  hogy  a mi  szemünk  az 
Oltári  szentségben  kenyérszinnél  egyebet  nem  lát:  mindazon- 
által nem  üdvös  az,  hogyha  mi  ezen  érzésen  aggályoskodunk, 
nem  üdvös  az,  hogyha  mi  ezen  látszat  miatt  az  Isten  szavai 
fölött  kételkedünk.  Nem  üdvös  pedig  ez  azért,  mert  az  ember- 
nek az  Isten  csalhatatlan  tekintélyét  tipornia  nem  szabad.  — 
Sőt  a legsúlyosabban  megrovandók  még  azok  is,  kik  az  Isten 


?)  Sir  áh,  3,  22 — 26. 

mindenható  szavai  fölött  legalább  némikép  kételkedni  merészel- 
nének, mert:  „Aki  kételkedik  a hitben,  az  hitetlen14,  mondja 
sz.  Ágoston.1)  Vak  hittel  kell  tehát  ragaszkodnunk  ahhoz,  amit 
az  Űr  Jézus  kinyilatkoztatott,  fölkiáltván  az  evangéliumi  em- 
berrel: „Hiszek  uram,  hiszek,  segíts  az  én  hitetlenségemen^.2) 
Segíts  hitetlenségemen,  hogy  szemem,  mely  csak  kenyeret  lát, 
értelmemet  el  ne  tántorítsa.  — Segits  hitetlenségemen,  hogy 
valahányszor  e szentség  előtt  leborulok,  Istenségedet  tartsam 
lelki  szemeim  előtt.  — Segits  hitetlenségemen,  hogy  valahány- 
szor e szentséget  magamhoz  veszem,  Istenségedhez  méltó  elő- 
készülettel és  tiszta  szívvel  járuljak  hozzád. 

4.  Ezenkívül  csodálatos  az  Oltári  szentség  a maga  léte- 
zésében még  az  által  is,  hogy  az  csodálatos  eledel.  — Mózes 
könyveiből  tudjuk  azt, 3)  hogy  az  ó-szövetségben  Isten  az  ő 
választott  népét,  a test  szerinti  Izraelt,  a pusztában  negyven 
esztendőn  át  folytonosan  égből  hulló  eledellel  az  úgynevezett 
mannával  táplálta.  Ezt  oly  nagy  csodának  tekintették  az  Izraeli- 
ták, hogy  sz.  János  evangélista  tanúsága  szerint  még  Jézus 
idejében,  sőt  maga  az  Úr  Jézus  előtt  is  azzal,  mint  legnagyobb 
csodával  dicsekedtek.  — „Az  angyalok  kenyerét",  mondák,  „az 
angyalok  kenyerét  ette  az  ember".4)  Pedig  mi  csodálatos  volt 
a mannában?  Mindössze  az,  hogy  az  égből  esett;  hogy  a 
napnál  elolvadt,  ellenben  a tűznél  el  nem  olvadt;  hogy  egyéb- 
kor másnapra  tartva  megromlott,  szombaton  azonban  meg 
nem  romlott;  hogy  bármennyit  is  szedtek  belőle,  mindenkinél 
egyenlő  mértékben  találtatott;  — s végre  az,  hogy  bár  ugyan- 
azon eledel  maradt  is,  az  evők  szájában  különféle  izü  volt- 
De  a mennyivel  nemesebb  az  új-szövetség  az  ó-szövetségnél, 
annyival  fölségesebb  eledelt  is  adott  annak  szerzője,  Jézus 
Krisztus,  az  ő választott  népének,  a lélek  szerinti  Izraelnek. 
— - Az  ó-szövetségi  választott  nép  avval  dicsekedett,  hogy  egy- 
kor az  angyalok  kenyerét  ehette,  az  új-szövetségi  választott 
népnek  ellenben  az  angyalok  kenyere  már  nem  volt  elég,  ő 

v)  Cfr.  Müller,  Th.  Morális.  Ed.  II.  Vindob.  18/3.  Tóm.  Il.pag.  23. 

2)  Márh,  9,  23.  *)  Exod.  16 , 4.  4)  Ján.  6 , 31.  Zsolt.  77,. 24— 25. 

többet,  nagyobbat  és  magásztosabbat  kapott,  ö Isten  kenyerét, 
ő magát  az  Istent  kapta  eledelül.  Kapta  pedig  akkor,  midőn 
az  Úr  Jézus  az  utolsó  vacsorán  a kenyeret  kezeibe  vette, 
azt  megáldván,  ketté  tőré  és  tanítványainak  adá,  mondván : 
„Vegyétek  és  egyétek  ez  az  én  testem44.1)  Mi  tehát  ebben  a 
csodálatos?  Az,  hogy  a természetes  rend  követelményei  szerint 
minden  eledel  az  evő  lény  természetének  felel  meg,  azaz  ér- 
zéki természetnek  érzéki  és  szellemi  természetnek  szellemi 
eledel  kell,  hogy  feleljen  meg:  itt  pedig  e magasztos  szellemi 
eledelben  a természetes  rend  követelményei  ellenére  test  szolgál 
az  ember  lelkének  eledeleül.  — Mert  az  Úr  Jézus  nem  leikéről, 
nem  egész  emberségéről,  nem  Istenségéről,  hanem  csupán 
testéről  mondotta:  „Az  én  testem  bizonynyal  étel44.2)  Ezenkívül 
a természetes  rendben  a lélek  ad  létet  a testnek,  a lélek  léte 
és  a test  léte  csak  egy  létei,  — és  a lélek  létele  egyszersmind 
az  ember  létele  is:  itt  pedig  test  csilapitja  a lélek  éhségét, 
test  táplálja  a lelket,  test  ad  a léleknek  életet  és  pedig  nem 
ideigvaló,  hanem  örök  életet.  — Oh,  ájtatos  keresztények, 
midőn  ti  velem  együtt  e csodálatos  hittitok  felett  ckkép  elmél- 
kedtek, és  abban  bámuljátok  az  isteni  végtelenség  megmérhetlen 
erejét,  kiáltsatok,  kiáltsatok  föl  a Bölcscsel,  mondván:  „A  nagy 
erő  egyedül  te  nálad  volt  mindenkoron,  Istenünk,  és  a te  karod 
erejének  ki  áll  ellene44. 3) 

5.  Végre  az  Oltári  szentség  csodálatos  a maga  létezésé- 
ben még  az  által  is,  hogy  az  nemcsak  csoda  a malaszt  rendé- 
ben, hanem  az  a csodák  csodája  is.  — Nabukodonozor  bölcsei 
Dániel  próféta  tanúsága  szerint  azt  mondották:  „Az  istenek 
nem  társalkodnak  az  emberekkel44,4)  méltatlannak  tartván  azt 
az  isteni  felséghez.  Ugyan  mit  mondtak  volna,  ha  meghallják, 
hogy  Isten  nemcsak  velünk  társalkodik,  hanem  eledelünkké 
lett.  — Salamon  király  az  Isten  felségéről  elmélkedvén,  elra- 
gadtatásában igy  kiált  föl : „Lehet-e  azt  vélni,  hogy  az  Isten 
valóban  e földön  lakik?  Mert  ha  az  ég  és  az  egek  egei  Téged 

b Sz.  Pál,  1.  Korinth.  11,  24.  2)  Sz.  Ján.  6,  56.  3)  Bölcs.  11, 

22.  4)  Bán.  2,  11. 

be  nem  fogadhatnak,  mennyire  kevésbbé  e ház,  melyet  épi- 
tettem44.1)  S ime,  nem  Salamon  pompás  temploma,  hanem  mi 
nyomorult  emberek  leszünk  Isten  lakhelyeivé,  midón  az  Oltári 
szentséget  magunkhoz  veszszük.  — Erzsébet  azon  csodálkozott, 
hogy  a boídogságos  szűz  Mária  őt  meglátogatta,  méltatlannak 
tartván  magát  az  Isten  anyja  látogatására,  mondván:  „Honnét 
vagyon  az  nekem,  hogy  az  én  Uram  anyja  jöjjön  hozzám “.2) 
De  ugyan  mit  mondott  volna,  ha  nem  Ura  anyjának  látoga- 
tását, hanem  Urát  és  Istenét  fogadhatta  volna  vendégül  és 
egyszersmind  eledelül,  mint  mi,  kiknek  az  a szerencse  jutóit, 
hogy  az  legyen  eledelünk,  kit]  imádunk.  3)  S ez  talán  elég  is 
volna.  De  menjünk  még  tovább.  — A csipkebokor,  ájt.  kér., 
csak  egyszer  égett  és  föl  nem  emésztetett.  — Jézus  azonban 
az  Oltári  szentségben  nem  egyszer,  de  folyton  ég  a szeretettől, 
melylyel  magát  eledelül  adja,  és  a világ  végéig  föl  sem  emész- 
tetik.  — Az  özvegy  asszony  maroknyi  lisztje  családja  folytonos 
élvezetére  elég  volt,  az  Oltári  szentség  azonban  nem  egy  család, 
— hanem  a családok  családjának,  az  egész  Anyaszentegyháznak 
részére  elég  és  soha  el  nem  fogy.  — Jézus  öt  kenyérrel  ötezer 
embert  elégített  ki,  de  az  ő testének  csodálatos  kenyerével  nem 
ötezer,  de  valamennyi  élőt  elégíti  ki.  — Szóval,  amint  láthatjuk, 
az  Oltári  szentségben  az  Úr  Isten  sommába  foglalta  minden 
csodálatosságait  és  emlékezetét  hagyta  mindazon  természetfe- 
letti csodáknak,  melyeket  azelőtt  cselekedett,  úgy  hogy  mi 
hívők  látva  az  Oltári  szentséget  fölkiálthatunk  a Zsoltárossal : 
„Emléket  szerzett  csodatetteinek  az  irgalmas  és  a könyörülő 
Isten.  Eledelt  adott  az  őt  félőknek,  szövetségéről  megemlékezik 
mindörökké44.4)  Látva  pedig  és  ámulva  az  Oltári  szentség  cso- 
dálatosságán, imádjuk  abban,  imádjuk  az  ő végtelen  minden- 
hatóságát,  imádjuk  ma  és  holnap,  reggel  és  este,  most  és 
örökké  és  imádjuk  őt  a Zsoltáros  szavaival,  a ki  mondja: 
„Énekelni  fogok  az  Urnák  életemben,  dicséretet  mondok  az 
én  Istenemnek,  va Iámig  leszek.5) 


0 Kir.  III.  8,  27.  2)  Luk.  1,  43.  3)  V.  0.  Pákolicz,  JEjyh.  Beszédek. 
Kalocsa.  1884.  III.  köt.  50.  lap.  4)  Zsolt.  110,  4—5.  5)  Zsolt.  103,  33. 

II.  De  az  Oltári  szentség,  amint  mondva  volt,  csodálatos 
nemcsak  az  ő létezésében,  de  csodálatos  az  a maga  működé- 
sében is.  S eszerint  a második  kérdés  az  volna,  ájt.  kér.,  hogy 
miben  nyilvánul  az  Oltári  szentség  csodálatos  működése? 

L Mindenekelőtt  az  Oltári  szentségnek  csodálatos  mű- 
ködése abban  nyilvánul,  hogy  az  azon  hivő  keresztényt,  a ki 
azt  méltóan  veszi  magához,  egyesíti  Krisztussal,  a kereszténye- 
ket pedig  egyesíti  egymással  Krisztusban  és  akkép  egyesíti, 
hogy  azok  egy  fő  alatt  egy  testté,  és  pedig  egy  titokteljes, 
egy  mysticus  testté  lesznek.  Az  Oltári  szentségnek  eme  csodá- 
latos működését  maga  az  Úr  Jézus  nyilatkoztatta  ki  e szavak- 
kal: „Aki  eszi  az  én  testemet",  úgymond,  „és  iszsza  az  én 
véremet,  én  bennem  lakik  és  én  ő benne".1)  A mely  szavak 
annyit  jelentenek,  hogy  Krisztus  velünk  és  mi  Krisztussal 
egyesülünk  és  pedig  oly  szorosan  és  oly  bensőleg,  hogy  egy 
test-  és  egy  lélekké  leszünk  ő vele,  ha  az  ő szent  testét  e 
csodálatos  szentségben  méltóan  veszszük  magunkhoz.  „Valamint 
a tűz  által  elolvasztott  két  viaszdarab  egygyé  lesz,  úgy  egyesül 
Krisztus  velünk",  mondja  Alexandriai  sz.  Cyrill.2)  Azaz,  ha 
fejedelem  veszi  az  Oltári  szentséget  méltóan  magához,  egy 
test  lesz  Jézussal ; ha  alattvaló  veszi,  egy  test  lesz  Jézussal ; 
ha  gazdag  veszi,  egy  test  lesz  Jézussal,  vagy  ha  koldus  veszi, 
az  is  egy  test  lesz  Jézussal.  — De  az  Oltári  szentség  nemcsak 
egyesíti  a hívőket  Krisztussal,  hanem  egyformán  is  egyesíti 
őket.  — Csak  úgy  egyesül  a szegény,  mint  a gazdag ; csak 
úgy  egyesül  a tudatlan,  mint  a tudós;  csak  úgy  egyesül  az 
alattvaló,  mint  a felebbvaló.  Oh,  az  Oltári  szentség  előtt,  ájt. 
kér.,  mindnyájan  egyformák  vagyunk  s általa  egyformán  is 
egyesülünk  az  Úr  Jézussal.  — Ezenkívül  az  Oltári  szentség  a 
hívőket  is  mind  egyesíti  egymással.  „Egy  kenyér44,  úgymond 
sz.  Pál,  „egy  kenyér,  egy  test  vagyunk  mindnyájan,  kik  az 
egy  kenyérben  részesülünk44.8)  E kenyérben  pedig  részesül  az 
Anyaszentegyház  valamennyi  tagja.  Eszerint  valamennyi  tagja 

b Ján.  6 , 57.  2)  S.  Cyrill.  Alex  lib.  4.  in  Joann.  c.  17.  8)  Sz. 

Pál,  1.  Korinth.  10,  17. 

Jézus  Krisztus  valóságos  teste  által  Krisztus  Urunk  mysticus 
testévé  köttetik  össze.  — S mig  más  egyesülés  változó  és 
ideiglenes,  addig  ezen  egyesülés  állandó  és  örökkétartó.  — 
Igen,  ájt.  kér.,  tartani  fog  ezen  egyesülés  itt  a földi  életben 
az  Anyaszentegyházban,  de  tartani  fog  a tulvilági  életben  a 
mennyországban  is  és  tartani  fog  a szeretetben.  A szeretet, 
ájtatos  keresztények,  a hívek  lelki  életét  nem  engedi  meg- 
szűnni, hanem  átadja  azt  az  örökkévalóságnak.  Maga  sz.  Pál 
is  azt  mondja,  hogy  eljő  az  idő,  a mikor:  „A  jövendölések 
véget  érnek,  a nyelvek  megszűnnek,  és  a tudomány  is  elenyé- 
szik, de  a szeretet",  úgymond:  „a  szeretet  soha  sem  szűnik 
meg.1)  — A szeretet  tehát  az,  melyben  a Krisztussal  és  a 
Krisztusban  való  egyesülés  állandóan  és  örökké  fönmarad.  — 
Növeljétek  tehát,  ájt  kér.,  önmagatokban  a szeretetet  és  nö- 
veljétek azt  az  Oltári  szentségben  való  gyakori  méltó  részesü- 
lés folytán  és  növeljétek  azt  azért,  mert  erre  int  minket  sz. 
Pál  is,  a ki  azt  mondja:  „Legyen  bár  jövendölő  tehetségem, 
és  tudjak  minden  titkot  és  minden  tudományt,  — legyen  bár 
oly  teljes  hitem,  hogy  a hegyeket  áthelyezhessem,  ha  szerete- 
tem nincs:  semmi  sem  vagyok".2)  „Szeretet  az  Isten",  úgy- 
mond sz.  János,  „szeretet  az  Isten,  és  aki  szeretetben  marad, 
Istenben  marad  és  az  Isten  ő benne".3) 

2.  Az  Oltári  szentség  csodálatos  működése  még  abban 
is  nyilvánul,  hogy  mig  más  eledelt  mi  változtatunk  át  a mi 
természetünknek  megfelelően : addig  az  Oltári  szentség  minket 
változtat  át  a maga  természetének  megfelelően.  „Nem  csupán 
szeretetét  közli  velünk  Krisztus  az  Oltári  szentségben,  hanem 
természetét  is“.  mondja  Alexandriai  sz.  Cyrill.4)  Sz.  Ágoston 
pedig  a halandó  embert,  a ki  ahhoz  járulni  akar,  figyelmezteti, 
hogy  az  a Jézus,  a ki  az  Oltári  szentségben  jelen  van,  igy 
szól  hozzája:  „Nem  te  fogsz  engem  átváltoztatni,  mint  tested 
eledelét,  hanem  te  fogsz  átváltozni  én  belém".5)  Változik  tehát 

l)  Sz.  Pál,  1.  Korinth.  13,  8.  2)  Sz.  Pál,  1.  Korinth.  13,  2. 

3)  Sz.  János,  I.  Lev.  4,  16.  4)  S.  Cyrill.  Alex.  L.  4.  in  Joann.  c.  17. 

5)  S.  August.  I.  7.  Confess.  c.  10. 

az  ember  az  Oltári  szentségben,  és  változik  az  által,  hogy 
általa  a lélek  a természetes  állapotból  a természetfelettibe  föl- 
emeltetik és  különféle  erényekkel  fölékesi ttetik,  — a melyek 
által  és  a melyekben  Krisztushoz  hasonlóvá  leend,  képmását 
hordva  magán.  — Minek  folytán  az  Oltári  szentség,  ájt.  kér., 
valóban  gyümölcsöző  áldás  ránk  nézve,  áldás,  erre  a Próféta 
is  figyelmeztet  minket:  „Hallgatván  hallgassatok  engem44,  úgy- 
mond, „hallgatván  hallgassatok,  és  egyetek  jót  és  gyönyörköd- 
jék lelketek  a kövérségben14.1) 

3.  De  az  Oltári  szentség  csodálatos  működése  még 
abban  is  nyilvánul,  hogy  habár  az  külsőleg  erőtlennek  tűnik 
föl,  mindazonáltal  az  nekünk  bensőleg  csodálatos  lelki  erőt 
kölcsönöz  a mi  elleneinkkel  való  harczban  a cstiggedés  ellen. 
— A görög  hitrege  szerint,  ájt.  kér.,  Herkules  sokáig  viasko- 
dott a föld  fiával,  többször  földre  snjtotta  őt.  A föld  fia  azon- 
ban mindannyiszor  fölkelt,  mert  anyja  a föld  mindig  újabb 
erőt  adott  neki.  — Végre  Herkules  magához  szoritá  a föld 
fiát,  légbe  emelé  és  ott  megfojtá.  — Eme  regében  említett 
föld  fiának  sorsa  igen  hasonlít  a mi  sorsunkhoz.  A mi  életünk 
sem  egyéb,  mint  Herkulessel,  vagyis  az  ördöggel,  a világgal 
és  a testtel  való  viaskodás,  — Jaj  azonban  az  embernek,  ha 
e harczra  nincs  elegendő  ereje,  jaj  neki,  ha  e harczhoz  nincs 
elegendő  eszköze,  de  jaj  neki  még  akkor  is,  ha  e harczban 
nincs  kellő  segélye.  — Oh,  akkor  az  erőtlen  emberen  az  izmos 
és  harczias  Herkules  erőt  vesz  s beteljesül  rajta  a Zsoltáros 
szava:  „Levágattam44,  úgymond,  „levágattam  mint  a széna  és 
szivem  kiszáradott,  úgy,  hogy  elfeledtem  enni  kenyeremet44.2) 
S most  kérdem,  ájt.  kér.,  ki  segíthet  az  emberen  eme  harcz- 
ban? Segélyt  és  erőt  eme  harczban  az  embernek  egyedül  Isten 
adhat,  — Magának  sz.  Pálnak  is,  aki  zaklatásai  között  kérte 
az  Urat,  hogy  távoztassa  el  testének  ösztönét,  a sátán  küldöt- 
tét, azt  monda  az  Úr:  „Elegendő  neked  az  én  kegyelmem, 
mert  az  erő  az  erőtlenségben  fejlik  ki44.3)  Mire  sz.  Pál  ujongva 

3)  Izaiás,  55,  1.  2)  Zsolt.  102,  5.  3)  Sz.  Pál,  II.  Korinth. 

12,  8—0. 

fölkiáltott:  „Örömest  dicsekszem  tehát  erőtlenségeimmel,  hogy 
bennem  lakjék  a Krisztus  ereje".1)  Eme  erőt  pedig  az  ember 
csak  az  Oltári  szentség  által  és  az  Oltári  szentségben  fogja 
magának  megszerezhetni.  — Ha  megkérdeznélek,  ájtatos  ke- 
resztények, a szenteket,  a kik  oly  szerencsésen  harczoltak  földi 
életökben  az  ördög,  a világ  és  a test  ellen,  honnét  vették  ezen 
nagy  erőt  a harczhoz,  — bizonnyára  azt  felelnék,  hogy  az 
Oltári  szentség  tette  őket  erősökké  és  kitartókká.  Igen?  ájt. 
kér.,  nem  más,  mint  az  Oltári  szentség,  — mert  hiszen  egye- 
dül az  Oltári  szentségben  van  jelen  maga  az  Úr  Jézus,  aki 
legyőzte  az  ördögöt,  a világot  és  a bűnt,  — és  „ha  Isten 
velünk,  ki  ellenünk",  mondja  sz.  Pál.2)  Szóval,  valamint  meg- 
erősítette Illés  prófétát  a kovásztalan  kenyér  ugy,  hogy  annak 
erejével  40  nap  és  40  éjjel  folytonosan  járhatott,  miglen  Hóreb 
hegyéig  eljutott;  igy  megerősít  minket  is,  ájt.  kér.,  az  Oltári 
szentség,  és  megerősít  akkor,  a midőn  életünk  folyamán  a 
kísértések,  megpróbáltatások  és  a különféle  csapások  sajkáján 
evezünk  és  küzdünk,  és  megerősít  akkép,  hogy  nem  Hóreb, 
hanem  Tábor  hegyéig  is  eljutunk.  — Hiszen,  ájt.  kér,,  maga 
a Próféta  is  azt  mondja:  „A  kik  az  Úrban  bíznak,  megifjod- 
nak  erejükben,  szárnyok  kel,  mint  a sasoknak,  futnak  és  nem 
fáradnak  el,  járnak  és  nem  fogyatkoznak  el".3)  Járulj  tehát, 
ájtatos  keresztény,  az  Oltári  szentséghez,  a lelki  erők  eme 
kifogyhatlan  forrásához,  és  járulj  minél  gyakrabban.  — Oh, 
mert  ha  méltóan  járultál  hozzá,  megismételheted  a Próféta 
szavait  mondván:  „íme  Isten  az  én  szabaditóm,  bizodalmám 
vagyon,  és  nem  félek;  mert  az  én  erősségem  és  dicséretem 
az  Úr  és  szabadulásomra  lett  nekem".4) 

4.  Ezenkívül  csodálatos  az  Oltári  szentség  a maga  mű- 
ködésében még  az  által  is,  hogy  az  az  örök  lelki  életet  és  a 
test  dicsőséges  föltámadását  közli  velünk.  Amint  a paradicsom- 
ban lakó  emberek  testileg  meg  nem  halhattak  azon  gyümölcs 
csodás  erejénél  fogva,  melyet  az  Úr  a paradicsomban  ültetett: 

v)  80.  Pál,  11.  Korinth.  12,  9.  2)  fia?.  Pál,  I.  Korinth.  8,  31. 

‘ó)  Izaiás,  40,  31.  4)  Izaiás,  12,  2. 

épen  igy  e földön  lakó  emberek  sem  halhatnak  meg  lelkileg 
a legméltóságosabb  Oltári  szentség  csodás  erejénél  fogva. 
Mert  miként  lehetne  Krisztustól  a síron  túl  elválasztani  azt,  a 
ki  már  e földi  életében  is  vele  egyesülve  volt  s már  e földi 
életében  elmondhatta:  „0  én  bennem  lakik  s én  Ő benned1) 
S most  kérdem,  lehet-e  az  embernek  magára  nézve  jobbat  és 
dicsőbbet  gondolni  eme  örök  életnél?  Avagy  lehet-e  nagyobbat 
gondolni  az  örök  üdvösségnél  s annál,  hogy  Istent  színről 
színre  láthassuk  s vele  egyesülve  örökké  örvendhessünk?  Azt 
hiszem,  ájtatos  keresztények,  hogy  nem,  — hisz  minden  más 
dolog  e földön  az  enyészetnek  van  alávetve  s igy  eltörpül 
evvel  szemben.  Sőt,  hogy  a mi  testünk  egykoron  föl  fog 
támadni  és  a halhatatlanság  köntösébe  fog  öltözködni,  ezt  is 
az  Oltári  szentség  csodás  ereje  biztosítja  számunkra,  ennek  is 
az  Oltári  szentségben  bírjuk  zálogát,  erre  nézve  is  az  Oltári 
szentség  az  illetékes  jogczim.  — Ezt  maga  az  Úr  Jézus  nyil- 
vánította ki  akkor,  a midőn  azt  mondta:  „Aki  eszi  az  én 
testemet  és  iszsza  az  én  véremet,  annak  örök  élete  vagyon  és 
én  feltámasztom  őt  az  utolsó  napon14.2)  Méltán  nevezhetjük 
tehát  az  Oltári  szentséget  az  élet  és  pedig  az  örök  élet  fájá- 
nak és  méltán  dicsekedhetik  is  vele  az  Anyaszentegyház  mint 
legnagyobb  kincsével.  Mert  ime,  ez  azon  szentség,  mely  az 
Anyaszentegyház  egész  létét  átaljárja,  életét  eszközli  s azt 
malaszttal  teljessé  teszi.  — Vegyétek  el  tőle  az  Oltári  szent- 
séget s puszta  faiakká  tettétek  a templomokat,  élettelen  szob- 
rokká a híveket  s ájtatos  érzelemnélküli  zengő  érez-  és  pengő 
czimbalmokká  azok  sziveit.  — Az  üdvrendszer  az  Oltári  szent- 
ség nélkül  épen  olyan,  mint  a naprendszer  nap  nélkül,  mint 
a kör  központ  nélkül,  mint  a világ  Isten  nélkül.  — Valóban 
az  Oltári  szentségnél  kiválóbb  jótéteményben  nem  részesíthe- 
tett minket  Krisztus  Urunk.  — Maga  sz.  Ágoston  is  ezt  tanítja, 
midőn  ezeket  mondja:  „Legkevésbbé  sem  habozom  kimondani44, 
úgymond,  „hogy  Isten,  tekintve  az  0 mindenhatóságát,  nekünk 


b Ján.  6,  53.  2)  Ján.  6,  54. 

már  többet  nem  adhatott;  tekintve  mindentudóságát,  többet 
már  nem  tudott  adni;  tekintve  leggazdagabb  voltát,  többet  és 
jobbat  ennél  nem  találhatott44.1) 

5.  Végre  az  Oltári  szentség  csodálatos  az  ő működé- 
sében még  az  által  is,  hogy  ugyanazon  egy  szentség  áldás 
azokra,  akik  ahhoz  előkészülettel  járulnak,  méreg  pedig  azokra 
nézve,  akik  abban  méltatlanul  részesülnek.  A Királyok  könyvé- 
ben 2)  olvassuk,  hogy  mikor  Obededom  házához  vivék  az  ó-szö- 
vetségi frigyszekrényt,  annak  háza  isteni  áldással  telt  meg,  — 
mikor  pedig  a Filiszteusok  Dágon  templomába3)  helyezteték 
az  el,  érzékeny  csapások  és  szörnyű  ostorozások  szállottak 
reájok.  Ez  pedig  azért  történt  igy,  mert  amaz  illő  beesüíéssel 
fogadta  az  ó-szövetségi  frigyszekrényt,  ezek  pedig  illetlenül 
bántak  avval.  — Sőt  a Bírák  könyvében4)  azt  is  olvassuk, 
hogy  a mely  árpakenyér  Gedeonnak  táplálása  volt,  ugyanaz 
ellenséginek  szabivá  volt.  — Ugyanez  áll  az  Oltári  szenségről 
is.  Igen  sok  példát  tudnék  nektek  előszámlálni,  de  elég  legyen 
csak  egyet  előhoznom.  Jusson  csak  eszetekbe  Judás  Apostol, 
aki  miután  az  Oltári  szentséget  az  utolsó  vacsorán  magához 
vette,  beléje  szállt  az  ördög5)  és  ime  mi  történt  vele?  Elébb 
eladta  Urát,  később  pedig  felakasztotta  önmagát.  — És  azóta 
hány  áruló  Judás  van?  Hányán  vannak,  kik  az  Oltári  szent- 
ségből csúfot  űznek?  Hányán  vannak,  kik  előtte  térdre  bo- 
rulni szégyenlenek?  S hányán  vannak,  kik  ahhoz  méltatlanul 
járulnak?  De  el  e képtői,  én  ezen  erkölcsi  szörnyekkel  ma 
nem  foglalkozom. 

Én  hozzátok  fordulok,  ájt.  kér.,  intve  titeket,  hogy  ti 
mindig  tiszta  szívvel  járuljatok  az  Oltári  szentséghez.  — Já- 
ruljatok pedig  akkép,  mint  ahogy  járult  Mózes  az  égő  csipke- 
bokorhoz. — Ugyanis  Mózes,  midőn  megpillantá  Hóreb  hegyén 
az  égő  csipkebokrot  és  ahhoz  közeledék  e szavakat  hallá:  „Ne 
közelíts  ide44,  úgymond,  „old  le  előbb  a sarut  lábaidról,  mert 

3)  S.  Aug.  Exp.  1.  Cor.  2 , 13.  2)  II.  Kir.  6,  10.  3)  I.  Kir. 

5,  6.  4)  Bírák  7,  13.  3.  5)  Ján.  13,  27. 

e hely,  melyen  állasz  szent1'.1)  És  ime  Mózes  eme  isteni  szó- 
zatnak engedelmeskedett,  leoldá  saruit  és  csak  azután  közele- 
dett a csipkebokorhoz.  Oldjátok  le  ti  is,  ájtatos  keresztények 
a szenvedélyek,  élvezetek  és  a bűnök  saruját  s csak  azután 
közeledjetek  az  Oltári  szentséghez.  — Közeledjetek  mindig, 
közeledjetek  ma  és  közeledjetek  most.  — Oh  boruljunk  le  az 
Oltári  szentség  előtt  szent  némaságban  és  imádjuk  abban 
Ábrahám,  Izsák  és  Jákob  Istenét.  — Hálát  adjunk  neki  a vett 
jókért  és  kérjük  őt,  hogy  magasztalja  föl  a keresztényeket, 
hogy  magasztalja  föl  a keresztényekben  az  Anyaszentegy- 
házat,  hogy  magasztalja  föl  az  Anyaszentegyházban  annak 
látható  fejét.  — Kérjük  őt  egy  szívvel  és  egy  lélekkel, 
hogy  oszlassa  szét  az  Anyaszentegyház  egéről  a hitetlenség, 
a szakadárság  és  az  eretnekség  sötét  fellegeit.  — S végre 
tegyünk  mi  is  úgy,  mint  a hogyan  Józue  tett.  Józue  ugyanis 
körülhordatta  az  ó-szövetségi  frigyszekrényt  trombita  és  ének 
harsogása  közt  Jerikó  város  falai  alatt  és  leomlott  a büszke 
hitetlen  város  és  ő diadallal  vonult  be  seregével.  — Hordoz- 
zuk körül  mi  is  ma  az  uj- szövetségi  frigyszekrényt,  hordozzuk 
körül  ének-  és  zene  harsogása  mellett,  hadd  ömöljék  riadónkra 
össze  a hitetlenség,  az  eretnekség  és  a szakadárság  büszke 
Jerikója.2)  Ámen. 


9 Ex.  3,  5.  2)  V.  Ö.  Bépássy,  Egyh.  Beszédek.  Eger.  1886. 

II.  k.  307.  I. 


